
Պ Ա Յ Մ Ա Ն Ա Գ Ի Ր
(առևտրային ցանցին ապրանքի մատակարարման վերաբերյալ)


ՀՀ, քաղաք Երևան
«___» ______________ի, 2026 թվական


«_____________» ՍՊԸ-ն (այսուհետ նաև` Մատակարար) ի դեմս կանոնադրության հիման վրա գործող տնօրեն _______ _____________ի` մի կողմից, և «ԱՆԴԱԿՈ» ՍՊԸ-ն (այսուհետ նաև` Գնորդ) ի դեմս կանոնադրության հիման վրա գործող գլխավոր տնօրեն Աշոտ Կարապետյանի` մյուս կողմից, միասին սույն պայմանագրում հանդես գալով որպես Կողմեր, կնքում են սույն պայմանագիրը (այսուհետ նաև` Պայմանագիր) հետևյալի մասին.


1. ՊԱՅՄԱՆԱԳՐԻ ԱՌԱՐԿԱՆ

1.1. Սույն պայմանագրով կարգավորվում են Մատակարարի կողմից Գնորդին ապրանք մատակարարելու հետ կապված Կողմերի հարաբերություները:


2. ԱՊՐԱՆՔԻ ՄԱՏԱԿԱՐԱՐՄԱՆ ԿԱՐԳԸ ԵՎ ՊԱՅՄԱՆՆԵՐԸ

2.1. Սույն պայմանագրով Մատակարարը պարտավորվում է ապրանքի մատակարարման վերաբերյալ Գնորդի պատվերների (այսուհետ նաև` Պատվեր) հիման վրա վերջինիս մատակարարել իր կողմից շուկայահանվող ապրանքը (այսուհետ նաև` Ապրանք), իսկ Գնորդը պարտավորվում է Մատակարարին վճարել մատակարարված և իր կողմից ընդունված Ապրանքի գինը` համաձայն սույն պայմանագրի:
2.2. Ապրանքի մատակարարման անհրաժեշտության յուրաքանչյուր դեպքում Գնորդը Մատակարարին ներկայացնում է Պատվեր` նշելով մատակարարման ենթակա Ապրանքի տեսակը, քանակը և անհրաժեշտ այլ տվյալները: 
2.3. Մատակարարը Գնորդի Պատվերն ստանալուց հետո 1 (մեկ) աշխատանքային օրվա ընթացքում Պատվերի տվյալներով ՀՀ օրենսդրությանը համապատասխան դուրս է գրում հաշվարկային փաստաթուղթ (այսուհետ նաև` Հաշվարկային փաստաթուղթ) և նույն ժամկետում իրականացնում է այդ Պատվերով նշված Ապրանքի մատակարարումը, եթե հաստատված Պատվերով Կողմերն այլ ժամկետ չեն համաձայնեցրել: Գնորդից ստացված Պատվերն իրականացնելու անհնարինության դեպքում Մատակարարը պարտավոր է Գնորդին Պատվերի ստացման օրը տեղեկացնել դրա մասին:
2.4. Պայմանագրի շրջանակներում Ապրանքի մատակարարման վայրը համարվում է Պատվերում նշված վայրը (այսուհետ նաև` Մատակարարման վայր):
2.5. Մատակարարը պարտավորվում է Գնորդին մատակարարել պատշաճ որակի, երրորդ անձանց իրավունքներից և այլ սահմանափակումներից ազատ, Պատվերին, Պայմանագրին և կիրառելի օրենսդրությամբ սահմանված որակական, տարայավորման, փաթեթավորման, դրոշմավորման, մակնշման ու այլ պահանջներին համապատասխանող Ապրանք:
2.6. Մատակարարը պարտավոր է Մատակարարվող Ապրանքի հետ մեկտեղ Գնորդին հանձնել Ապրանքի պատկանելիքները (առկայության դեպքում), ինչպես նաև Ապրանքին վերաբերող` Պայմանագրով և/կամ կիրառելի օրենսդրությամբ սահմանված փաստաթղթերը (համապատասխանության փաստաթղթեր, սերտիֆիկատներ և այլն):


3. ԱՊՐԱՆՔԻ ՀԱՆՁՆՄԱՆ-ԸՆԴՈՒՆՄԱՆ ԿԱՐԳԸ

3.1. Գնորդը պարտավոր է Ապրանքն ստանալու պահին զննել և ստուգել դրանց արտաքին համապատասխանությունը Պատվերին, Պայմանագրին և կիրառելի օրենսդրությամբ սահմանված պահանջներին: Արտաքին թերությունների հայտնաբերման դեպքում Գնորդն իրավունք ունի իր ընտրությամբ`
3.1.1. Հրաժարվել մատակարարված Ապրանքից, ընդ որում` Գնորդն իրավունք ունի հրաժարվել տվյալ խմբաքանակի ինչպես բոլոր, այնպես էլ` միայն թերությամբ Ապրանքից.
3.1.2. Մատակարարից պահանջել հայտնաբերված թերությունների վերացում Մատակարարի հաշվին` Գնորդի սահմանած ողջամիտ ժամկետում.
3.1.3. Մատակարարից պահանջել համաչափորեն նվազեցնել Հաշվարկային փաստաթղթում նշված Ապրանքի գինը և դրան համապատասխան ճշգրտել (շտկել) հաշվարկային փաստաթուղթը:
3.2. Ապրանքի զննության և ստուգման արդյունքում արտաքին թերություններ չհայտնաբերվելու դեպքում Գնորդի լիազորված ներկայացուցիչն ընդունում է մատակարարված Ապրանքը, որից հետո Կողմերը ստորագրում են Ապրանքի վերաբերյալ հանձնման-ընդունման ակտ (այսուհետ նաև` Հանձնման-ընդունման ակտ): Հանձնման-ընդունման ակտի ստորագրում է համարվում նաև Մատակարարի կողմից Գնորդի անվամբ դուրս գրված Հաշվարկային փաստաթղթի էլեկտրոնային եղանակով վավերացումը Գնորդի կողմից: Հանձնման-ընդունման ակտի երկկողմանի ստորագրման (Հաշվարկային փաստաթղթի երկկողմանի վավերացման) պահից Ապրանքը համարվում է Գնորդի կողմից ընդունված և դառնում է նրա սեփականությունը:
3.3. Եթե Հանձնման-ընդունման ակտով ընդունված Ապրանքի մեջ հայտնաբերվում են այնպիսի թերություններ, որոնք Ապրանքի զննությամբ և արտաքին ստուգմամբ չէին կարող հայտնաբերվել (թաքնված թերություններ), ապա Մատակարարը պարտավոր է Գնորդի պահանջով`
3.3.1. Փոխարինել տվյալ Ապրանքը պատշաճ որակի նմանատիպ Ապրանքով.
3.3.2. Հետ ընդունել Գնորդի կողմից վերադարձվող թերությամբ Ապրանքը, ճշգրտել (շտկել) տվյալ խմբաքանակի Ապրանքի մատակարարման վերաբերյալ Գնորդի անվամբ դուրս գրված Հաշվարկային փաստաթուղթը և Գնորդի` Պայմանագրով նշված բանկային հաշվին փոխանցել վերադարձված Ապրանքի դիմաց վճարված ամբողջ գումարը.
3.3.3. Հետ ընդունել տվյալ խմբաքանակի ողջ Ապրանքը, չեղարկել Հաշվարկային փաստաթուղթը և Գնորդի` Պայմանագրով նշված բանկային հաշվին փոխանցել այդ Ապրանքի դիմաց վճարված ամբողջ գումարը:
3.4.  Ապրանքն ընդունելուց հետո Գնորդն իրավունք ունի Մատակարարին առանց լրացուցիչ համաձայնության վերադարձնել Ապրանքը, մասնավորապես, պիտանիության ժամկետ ունեցող Ապրանքը կարող է վերադարձվել մինչև պիտանիության ժամկետը լրանալը կամ դրանից հետո, իսկ պիտանիության ժամկետ չունեցող Ապրանքը` առանց ժամկետային սահմանափակման:
3.5. Պայմանագրի 3.4 կետով նշված որևէ հիմքով Ապրանքի վերադարձման մտադրություն ունենալու դեպքում Գնորդը Պայմանագրով նշված հաղորդակցության միջոցներից որևէ մեկով Մատակարարին ներկայացնում է Ապրանքը վերադարձնելու հայտ (այսուհետ նաև` Հայտ), որը պետք է պարունակի վերադարձվող Ապրանքի տեսակը, քանակը և Գնորդի հայեցողությամբ անհրաժեշտ այլ տվյալներ: Ապրանքը վերադարձնելիս կիրառվում է այն գինը, որով Գնորդն այն ձեռք է բերել Մատակարարից:
3.6. Մատակարարը պարտավոր է Հայտն իրեն ներկայացվելուց հետո 7 (յոթ) օրվա ընթացքում ձեռնարկել Հայտում նշված Ապրանքի վերադարձն իրականացնելու համար անհրաժեշտ բոլոր գործողությունները, այդ թվում` ճշգրտել (շտկել) հաշվարկային փաստաթուղթը, վերադարձվող Ապրանքի գտնվելու վայրից հետ ընդունել Ապրանքը և Գնորդին վերադարձնել այդ Ապրանքի ձեռք բերման համար նրա վճարած ողջ գումարը, եթե այդպիսին առկա է:
3.7. Պայմանագրի 3.4 կետով նշված որևէ հիմքով Ապրանքի վերադարձման Հայտը Գնորդի ներկայացնելուց հետո Պայմանագրի 3.6 կետով սահմանված ժամկետում Մատակարարի կողմից Ապրանքի վերադարձն իրականացնելու համար անհրաժեշտ գործողություններ չձեռնարկվելու դեպքում Գնորդն իրավունք ունի Մատակարարից պահանջել իրեն վերադարձնել Հայտով նշված Ապրանքի ձեռք բերման համար իր վճարած գումարը, իսկ եթե այդ գումարը Գնորդի կողմից դեռևս չի վճարվել` ապա դրա վճարման պարտավորությունը Պայմանագրի 3.6 կետով սահմանված ժամկետը լրանալուն հաջորդող օրը համարվում է Մատակարարի կողմից ներված, և Գնորդն ազատվում է այդ գումարը վճարելու պարտականությունից:
Միևնույն ժամանակ, սույն կետում նշված դեպքում Գնորդն իր հայեցողությամբ է տնօրինում Հայտում նշված Ապրանքը` առանց որևէ պատասխանատվության:
4. ՀԱՇՎԱՐԿՆԵՐԸ ԵՎ ՎՃԱՐՈՒՄՆԵՐԸ

4.1. Մատակարարը Գնորդին սույն պայմանագրի կնքման օրը տրամադրելու է գնացուցակ, որում նշված են լինելու Մատակարարի կողմից շուկայահանվող Ապրանքի տեսակները, մատակարարման գները (ներառյալ նաև Գնորդի զեղչը` առկայության դեպքում), և այլ տվյալները: Մատակարարն Ապրանքը Գնորդին մատակարարելու է գնացուցակում նշված գներով` Գնորդի զեղչի կիրառմամբ (առկայության դեպքում):
4.2. Մատակարարն իրավունք ունի գնացուցակում կատարել փոփոխություններ` գնի բարձրացման դեպքում Գնորդին ծանուցելով փոփոխությունների մասին դրանց ուժի մեջ մտնելուց առնվազն 3 (երեք) աշխատանքային օր առաջ և մինչ այդ փոփոխությունների ուժի մեջ մտնելը Ապրանքը մատակարարել գործող գնացուցակով: Ընդ որում, գնացուցակում կատարվող փոփոխությունները գնի բարձրացման դեպքում չեն ազդում մինչև դրանց ուժի մեջ մտնելը հաստատված Պատվերների գների վրա, եթե նույնիսկ այդ Պատվերով Ապրանքի մատակարարումը փաստացի կատարվում է գնացուցակի փոփոխությունն ուժի մեջ մտնելուց հետո:
4.3. Մատակարարի կողմից Գնորդին մատակարարված Ապրանքի յուրաքանչյուր խմբաքանակի գինը Գնորդը Մատակարարին պետք է վճարի Ապրանքն ընդունելուց և Ապրանքի մատակարարման Հաշվարկային փաստաթուղթը դուրս գրվելուց 30 (երեսուն) օրվա ընթացքում` սննդամթերքի համար և 60 (վաթսուն) օրվա ընթացքում`սննդամթերք չհամարվող այլ Ապրանքի համար:
4.4. Մատակարարի կողմից Գնորդի հանդեպ սույն պայմանագրի կամ որևէ այլ գործարքի հիմքով վճարային պարտավորություն (պարտք) ունենալու դեպքում Գնորդն իրավունք ունի Մատակարարի կողմից իր հանդեպ առկա վճարային պարտավորությունները հաշվանցել (փոխմարել) իր` Մատակարարի հանդեպ առկա վճարային պարտավորությունների հետ, որի վերաբերյալ Մատակարարը և Գնորդը սույն պայմանագրի ստորագրմամբ արտահայտում են իրենց գրավոր համաձայնությունը և ըստ այդմ հրաժարվում են լրացուցիչ գրավոր համաձայնություն տալու անհրաժեշտությունից:
4.5. Պայմանագրով սահմանված վճարումները Գնորդի կողմից պետք է իրականացվեն անկանխիկ եղանակով` վճարման ենթակա գումարը փոխանցելով Մատակարարի` Պայմանագրով նշված բանկային հաշվին, եթե Մատակարարը Գնորդի անվամբ դուրս գրված հաշվարկային փաստաթղթում բանկային այլ հաշվի տվյալներ չի նշել և Գնորդին լրացուցիչ գրավոր կերպով չի տեղեկացրել իր բանկային հաշվի փոփոխության մասին:


5. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ

5.1. Մատակարարը, ի թիվս այլնի, իրավունք ունի`
5.1.1. Պահանջել Գնորդից Պայմանագրով սահմանված կարգով և ժամկետում վճարել պատշաճ մատակարարված Ապրանքի դիմաց վճարման ենթակա գումարը.
5.1.2. Պահանջել Գնորդից` ընդունել Պատվերին, Պայմանագրին և կիրառելի օրենսդրությամբ սահմանված պահանջներին համապատասխանող Ապրանքը:
5.2. Մատակարարը, ի թիվս այլնի, պարտավոր է`
5.2.1. Պատվերով նշված Ապրանքը հասցնել Մատակարարման վայր, իսկ Ապրանքի վերադարձման դեպքում իր միջոցներով իրականացնել Ապրանքի վերադարձը.
5.2.2. Մատակարարված Ապրանքի մեջ թերություն հայտնաբերվելու դեպքում անվերապահորեն կատարել Գնորդի` Պայմանագրից և/կամ կիրառելի օրենսդրությունից բխող պահանջները.
5.2.3. Գնորդի պահանջով իրականացնել մատակարարվող Ապրանքի բեռնումը և/կամ դրանց բեռնաթափումը Մատակարարման վայրում:
5.3. Գնորդը, ի թիվս այլնի, իրավունք ունի`
5.3.1. Հրաժարվել մատակարարվող Ապրանքից, եթե դրանք մատակարարվել են Պայմանագրի, օրենսդրության կամ Պատվերի որևէ պայմանի խախտմամբ.
5.3.2. Մատակարարից պահանջել մատակարարվող Ապրանքի վերաբերյալ այնպիսի փաստաթղթեր, որոնց առկայության պահանջը սահմանված է Պայմանագրով կամ կիրառելի օրենսդրությամբ.
5.3.3. Մինչև Ապրանքի մատակարարումն առանց որևէ պարտավորության և պատասխանատվության չեղարկել կամ փոփոխել Պատվերը, որի դեպքում կիրառվում է Պայմանագրի 2.3 կետից սկսվող ընթացակարգը:
5.4. Գնորդը, ի թիվս այլնի, պարտավոր է`
5.4.1. Սույն պայմանագրին համապատասխան իրականացնել Ապրանքի մատակարարման համար սահմանված վճարումները.
5.4.2. Ընդունել այն Ապրանքը, որը համապատասխանում է Պայմանագրին, Պատվերին և կիրառելի օրենսդրությամբ սահմանված պահանջներին:


6. ԳԱՂՏՆԻՈՒԹՅԱՆ  ՊԱՀՊԱՆՄԱՆ ՊԱՅՄԱՆՆԵՐԸ

6.1. Կողմերը պարտավորվում են ապահովել Պայմանագրի կնքման կամ (և) կատարման արդյունքում մյուս կողմի կամ (և) համագործակցության պայմանների վերաբերյալ իրենց հայտնի բոլոր տեղեկությունների գաղտնիությունը երրորդ անձանցից, ինչպես նաև չօգտագործել այդ տեղեկություններն իրենց կամ այլ անձանց օգտին, որևէ դեպքում և/կամ որևէ կերպով չհրապարակել կամ (և) հասանելի չդարձնել այդ տեղեկությունները` բացառությամբ Պայմանագրով կամ կիրառելի օրենսդրությամբ նախատեսված դեպքերի:
Պայմանագրի սույն բաժնի կիրառության իմաստով՝ երրորդ անձինք չեն համարվում Կողմերից որևէ մեկի հետ աշխատանքային, քաղաքացիաիրավական և/կամ այլ իրավական կապի մեջ գտնվող այն անձինք, ովքեր սույն կետում նշված տեղեկությունների մասին իրազեկվում են Կողմերից որևէ մեկի հետ ունեցած իրավական կապի բերումով (սույն բաժնում այսուհետ նաև` Փոխկապակցված անձ):
6.2. Կողմերը (ներառյալ` Փոխկապակցված անձինք) իրավասու են հրապարակել վերը նշված գաղտնի տեղեկությունները, եթե՝
· Տեղեկություններն օգտագործվում են իրենց կողմից՝ սույն պայմանագրով ստանձնած պարտականությունները կատարելու նպատակով, կամ
· Տեղեկությունները ստացվել են բաց (հանրամատչելի) աղբյուրներից, կամ
· Տեղեկությունները կիրառելի օրենսդրությամբ նախատեսված դեպքերում, կարգով և ծավալով ներկայացվում են պետական որևէ մարմնի կամ դրա պաշտոնատար անձի, կամ
· Առկա է մյուս կողմի նախնական գրավոր համաձայնությունը:
6.3. Կողմերը գաղտնի են համարում ցանկացած բնույթի տեղեկատվություն, որը հայտնի է դառնում միմյանց՝ սույն պայմանագրի շրջանակներում:
6.4. Կողմերը պատասխանատվություն են կրում սույն բաժնով նախատեսված գաղտնիության պարտականությունն իրենց (ներառյալ` Փոխկապակցված անձի) կողմից խախտվելու հետևանքով մյուս կողմին, ինչպես նաև այլոց պատճառված վնասների համար:
6.5. Պայմանագրով և/կամ կիրառելի օրենսդրությամբ սահմանված կարգով կամ այդպիսի կարգի խախտմամբ որևէ տեղեկատվություն բացահայտելու դեպքում բացահայտող կողմը, եթե դա չի հակասում կիրառելի օրենսդրությանը, պարտավոր է գաղտնի տեղեկատվությունը բացահայտելուց հետո 24 (քսանչորս) ժամվա ընթացքում մյուս կողմին տեղեկացնել այդ մասին` հայտնելով բացահայտված տեղեկատվության բովանդակությունը, ինչպես նաև նշել այն անձանց, ում առջև բացահայտվել է գաղտնի տեղեկատվությունը:
6.6. Սույն կետում նշված պարտավորությունները գործում են առանց ժամկետային սահմանափակման (անժամկետ) և Պայմանագրի գործողության ավարտով չեն դադարում:


7. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ

7.1. Մատակարարը պատասխանատվություն է կրում մատակարարված Ապրանքի քանակական, որակական և այլ թերությունների ու դրանց հետևանքների համար:
7.2. Կողմերը լիարժեք ու ամբողջական պատասխանատվություն են կրում սույն պայմանագրով կամ (և) կիրառելի օրենսդրությամբ նախատեսված պարտականությունները չկատարելու կամ (և) ոչ պատշաճ կատարելու համար՝ պարտավորվելով հատուցել հակաիրավական գործողություններով միմյանց պատճառված վնասն ամբողջությամբ:
7.3. Մատակարարը կրում է Պայմանագրով սահմանված պայմանների խախտմամբ իր կողմից Գնորդին մատակարարված Ապրանքով, ինչպես նաև ոչ պատշաճ Ապրանքով երրորդ անձանց պատճառված վնասի պատասխանատվությունն ու միանձնյա հատուցման պարտականությունը:
7.4. Պայմանագրով սահմանված տույժերի և/կամ տուգանքների վճարումը և/կամ պատասխանատվության այլ միջոցների կիրառումը Կողմերին չի ազատում իրենց պարտականությունների կատարումից և հակառակը (vice versa):


8. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)

8.1. Կողմերն ազատվում են սույն պայմանագրով և/կամ կիրառելի օրենսդրությամբ նախատեսված պարտականությունը խախտելու համար Պայմանագրով և/կամ կիրառելի օրենսդրությամբ սահմանված պատասխանատվությունից, եթե ապացուցում են, որ պարտականության խախտումը տեղի է ունեցել անհաղթահարելի ուժի հետևանքով: 
Սույն պայմանագրի իմաստով` անհաղթահարելի ուժ են համարվում Պայմանագիրը կնքելուց հետո ծագած կամ համապատասխան հետևանքներ առաջացրած այն արտակարգ գործոնները, որոնց ծագումը կամ համապատասխան հետևանքների առաջացումը Պայմանագրի կնքման պահին ողջամտորեն հնարավոր չէ կանխատեսել և կանխարգելել, և որոնք, անկախ գործադրվող միջոցներից ու գործողություններից, անհնարին են դարձնում որևէ պարտականության պատշաճ կատարումը:
8.2. Անհաղթահարելի ուժի առաջացման դեպքում դրա ազդեցության ներքո գտնվող կողմը պարտավոր է մյուս կողմին անհապաղ ծանուցել անհաղթահարելի ուժի առաջացման մասին և ներկայացնել դրա առկայությունը հիմնավորող փաստաթղթեր կամ այլ նյութեր:
8.3. Անհաղթահարելի ուժի առաջացման դեպքում Կողմերի` Պայմանագրից ծագող և պատշաճ կատարումն անհնարին դարձած պարտականությունների կատարման ժամկետները անհաղթահարելի ուժի և դրա հետևանքների տևողության ժամկետով հետաձգվում են` պայմանով, որ կողմն այդ ընթացքում կատարում է անհաղթահարելի ուժի հետևանքները վերացնելուն ուղղված անհրաժեշտ գործողությունները (ըստ առկայության): 
8.4. Անհաղթահարելի ուժի և դրա հետևանքների տևողության ժամանակահատվածում Կողմերի համար նոր պարտականությունների առաջացումը դադարում է` բացառությամբ այն դեպքերի, երբ համապատասխան կողմը կատարում է պարտականություն ստանձնելուն ուղղված ակտիվ գործողություն կամ իր վարքագծով վկայում է պարտականություն ստանձնելու պատրաստակամության մասին:  
8.5. Եթե անհաղթահարելի ուժը կամ (և) դրա հետևանքները անհաղթահարելի ուժի առաջացման օրվանից հաշվված 90 (իննսուն) օրվա ընթացքում չեն վերանում, ապա Կողմերից յուրաքանչյուրն իրավունք է ստանում առանց որևէ պատասխանատվության միակողմանի լուծել սույն պայմանագիրը՝ դրա մասին գրավոր ծանուցելով մյուս կողմին. այդ դեպքում Պայմանագիրը լուծված է համարվում ծանուցումը հասցեատիրոջ ստանալուն հաջորդող օրը, որից հետո Կողմերից յուրաքանչյուրը պարտավոր է ողջամիտ ժամկետում, բայց ոչ ուշ քան 30 (երեսուն) օրվա ընթացքում մյուս կողմին համապատասխան մասով վերականգնել Պայմանագրի հիման վրա մյուս կողմից իր ստացած այն ամենը (կանխավճար, ձեռք բերված ապրանքի չվճարված գումար և այլն), ինչի դիմաց Պայմանագրով և/կամ կիրառելի օրենսդրությամբ սահմանված իր պարտականությունն անհաղթահարելի ուժի առաջացման պատճառով լրիվ կամ մասնակի չի կատարվել:


9. ՓՈԽԱԴԱՐՁ ՀԱՂՈՐԴԱԿՑՈՒԹՅՈՒՆԸ

9.1. Պայմանագրի կարգավորման առարկայի շրջանակներում միմյանց միջև իրականացվող հաղորդակցության, այդ թվում` Պատվերի, բոլոր տեսակի ծանուցումների, տեղեկացումների և իրազեկումների համար Կողմերը տրամադրում են հետևյալ տվյալները.


	ՄԱՏԱԿԱՐԱՐ
	ԳՆՈՐԴ

	Էլեկտրոնային հասցե
	
	Էլեկտրոնային հասցե
	
 


	Ծանուցման 
հասցե
	ՀՀ, 
	Ծանուցման հասցե
	ՀՀ, քաղաք Երևան,

9.2. Պայմանագրի կարգավորման առարկայի շրջանակներում միմյանց ուղղված բոլոր տեսակի ծանուցումները Կողմերը կարող են կատարել Պայմանագրի սույն բաժնի առաջին կետով նշված էլեկտրոնային հասցեներին գրավոր հայատառ կամ հայերեն բովանդակությամբ լատինատառ հաղորդագրություն ուղարկելու միջոցով, ինչը ևս համարվում է պատշաճ ծանուցում և հավասարեցվում է գրավոր թղթային եղանակով կատարված ծանուցմանը: Սույն կետով նշված էլեկտրոնային եղանակով կատարվող ծանուցման դեպքում համարվում է, որ ծանուցման հասցեատերն այն ստացել է ուղարկվելու օրվան հաջորդող 5-րդ (հինգերորդ) օրը, եթե ծանուցումն ուղարկողն ավելի վաղ չի տեղեկացվել տվյալ ծանուցումը հասցեատիրոջ ստանալու կամ կարդալու մասին: 
9.3. Պայմանագրի կողմի պատշաճ ծանուցումը համարվում է ապահովված, եթե վերջինիս ծանուցումը սույն պայմանագրով նշված որևէ (թեկուզև մեկ) եղանակով կատարվել է:
9.4. Կողմերը պարտավոր են ապահովել սույն բաժնում նշված իրենց հաղորդակցության միջոցների մշտական հասանելիությունը, միմյանց նախապես տեղյակ պահել Պայմանագրում իրենց վերաբերյալ առկա որևէ տվյալի փոփոխության մասին: Սույն կետով սահմանված որևէ պարտականության խախտման դեպքում համապատասխան կողմը կրում է բոլոր հետևանքները և ռիսկերը:



10. ԵԶՐԱՓԱԿԻՉ ԴՐՈՒՅԹՆԵՐ

10.1. Պայմանագիրն ուժի մեջ է մտնում դրա բոլոր էջերը երկուստեք ստորագրվելու պահից և գործում է 1 (մեկ) ամիս ժամկետով, իսկ չկատարված պարտավորությունների մասով` մինչև  դրանց ամբողջական կատարումը: Եթե Պայմանագրի գործողության ժամկետը լրանալու պահին Կողմերից որևէ մեկը մյուսին չի ծանուցել Պայմանագիրը լուծելու կամ չերկարաձգելու իր մտադրության մասին, ապա Պայմանագիրը յուրաքանչյուր անգամ համարվում է 1 (մեկ) ամսով և նույն պայմաններով երկարաձգված` առանց քանակային և այլ սահմանափակումների:
10.2. Պայմանագրի լուծումը կամ գործողության ավարտը չի հանգեցնում կետանցված պարտավորությունների դադարմանը:
10.3. Պայմանագիրը կարող է փոփոխվել կամ լուծվել Պայմանագրով և/կամ ՀՀ օրենսդրությամբ սահմանված հիմքերով և դրան համապատասխանող կարգով: Ի թիվս այլնի` 
10.3.1. Պայմանագիրը կարող է լուծվել Գնորդի կողմից միակողմանի և առանց նախապես ծանուցման, եթե Մատակարարը Գնորդին մատակարարել է Պատվերին, Պայմանագրին կամ օրենսդրությանը չհամապատասխանող որևէ Ապրանք, կամ` եթե Մատակարարը խախտել է Պայմանագրից բխող ժամկետային կամ որևէ այլ պարտավորություն, կամ` եթե որևէ Ապրանքի տեսքի, բաղադրության կամ այլ հատկանիշի մասով կատարվել է որևէ փոփոխություն` առանց Գնորդի հետ համաձայնեցման, կամ` եթե որևէ Ապրանքի սպառողական պահանջարկը ցածր է նույնանման կամ համանման այլ ապրանքից:
10.3.2. Պայմանագիրը կարող է լուծվել Մատակարարի կողմից միակողմանի և առանց նախապես ծանուցման, եթե Գնորդը խախտել է Մատակարարի հանդեպ իր վճարային պարտավորությունները, կամ եթե Գնորդը խախտել է Պայմանագրից բխող որևէ այլ պարտավորություն:
10.4. Կողմերի միջև Ապրանքի մատակարարման, փոխարինման, վերադարձման և/կամ բոլոր այլ գործարքները, գործողություններն ու դրանց փաստաթղթավորումն իրականացվում են բացառապես ՀՀ օրենսդրությանը համապատասխան և դրանով նախատեսված սահմանափակումների շրջանակներում:
10.5. Պայմանագրի փոփոխություններն ու լրացումները պետք է կատարվեն, իսկ Պայմանագրի կատարմանն ուղղված համաձայնությունները պետք է ձեռք բերվեն բացառապես գրավոր եղանակով:
10.6. Կողմերի վեճերը լուծվում են բանակցություններով, դատական կարգով և/կամ կիրառելի օրենսդրությամբ չարգելված այլ եղանակներով։ Ընդ որում, վեճի լուծման կարգն ու գործադրվող միջոցների հաջորդականությունը որոշում է յուրաքանչյուր կողմ՝ իր հայեցողությամբ։ Վեճերի դատական քննության համար Կողմերն իրավասու դատարան են սահմանում ՀՀ Երևան քաղաքում գործող առաջին ատյանի համապատասխան դատարանը:
10.7. Պայմանագիրը կազմվել է իրավաբանական հավասար ուժ ունեցող 2 (երկու) հայալեզու օրինակից՝ մեկ օրինակ յուրաքանչյուր կողմի համար։ Պայմանագրի ստորագրմամբ Կողմերը հավաստում են, որ ստացել են Պայմանագրի իրենց օրինակը՝ մյուս կողմից այն Պայմանագրի 10.1 կետին համապատասխան կնքված վիճակում։


11. ԿՈՂՄԵՐԻ ՏՎՅԱԼՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸՄԱՏԱԿԱՐԱՐ
«_______________» ՍՊԸ 
Հասցե՝ ՀՀ, ________________
_____________________
ՀՎՀՀ՝ ___________,
Բանկային հաշվեհամար` 
_______________, 
«________ԲԱՆԿ» _ԲԸ
Տնօրեն՝ _________ ______________


Ստորագրություն, Կ.Տ. (եթե առկա է)
ԳՆՈՐԴ
«ԱՆԴԱԿՈ» ՍՊԸ 
Հասցե՝ ՀՀ, քաղաք Երևան, 
Ծովակալ Իսակով 10/12, 
ՀՎՀՀ՝ 00029448,
Բանկային հաշվեհամար` 1570011501170500, 
«ԱՄԵՐԻԱԲԱՆԿ» ՓԲԸ
Գլխավոր տնօրեն՝ Աշոտ Կարապետյան


Ստորագրություն, Կ.Տ.

